als_Latn dik_Latn sag_Latn
Dy mesfushorët e Kombëtares, Ergys Kaçe dhe Amir Abrashi kanë dalë në një konferencë për shtyp për mediat ku kanë folur në lidhje me grumbullimin si dhe për marrëdhëniet që këta dy futbollistë kanë me trajnerin De Biazi.
Si Kaçe dhe Abrashi janë optimist dhe besojnë te fitorja në sfidën ndaj Izraelit.
Kaçe për…
Marrëdhënia e Kaçes me De Biazin
Besoj se në futboll gjithmonë ka luhatje, edhe unë nuk isha në gjendje shumë të mirë pasi ndryshova skuadër. Prandaj nuk isha pjesë e Kombëtares. Gjërat kanë ndryshuar tani dhe mendoj që jam më mire. Jam i gëzuar që u ktheva në Kombëtare.
Për aventurën te Paoku dhe ofertat për të ardhmen
Kanë folur shumë gjëra për mua, po unë jam te Paok, kam 3 vjet kontratë, nuk e di çfarë do të ndodhë me të ardhmen.
Për repartin e mesfushës
Skuadra para 1 viti ishte më mirë, mesfusha ishte shumë mirë dhe kemi bërë ndeshje mjaftë të bukura. Mendoj që ka pësuar një rënie po shpresoj që në ndeshjen me Izraelin ta marrim veten dhe të kthehemi në formën e mëparshme.
Entuziazmi në Kombëtare pas suksesit të vitit të kaluar
Besoj se në të gjithë skuadrat kështu ndodh. Jemi më të lodhur, duhet të bëhemi siç ishim më përpara dhe të shkojmë aq lart sa ishim. Kemi bërë shumë ndeshje të bukura dhe besoj se do vij prapë ai moment.
Objektivat e Kombëtares dhe ndeshjet ne grup
Besoj se e kemi potencialin për ta mundur Izraelin dhe Maqedoninë. Objektiv kemi që të shkojmë në Rusi dhe jo vendi i tretë. Shpresojmë që të arrijmë dhe të kualifikohemi si vitin e kaluar.
Gjendja fizike
Unë fizikisht jam shumë mire. Ketë vit kam luajtur pak ndeshje në krahasim me sezone më pare. Jemi këtu të tregojmë se mund të bëjmë më mirë.
Abrashi për…
E vërteta e pakënaqësisë me trajnerin
Është trajneri ai që vendos, nuk jam i vetmi që dua të luaj, të gjithë duam të luajmë. Mesfushorë kemi shumë, edhe lojtarë të mirë Unë kam për detyrë të jap maksimumin në stërvitjen. Pres momentin të jap maksimumin dhe të kem sukses.
Polemikat në ndeshjen me Lihtenshtejnin
Unë skam pasur problem, normale që dua të luaj po nuk jam bërë nervoz. Ka rendësi që me Izraelin të marrim pikë.
Mungesa e përqendrimi në skuadër.
Jemi grup i mirë dhe me njëri tjetrin i kemi punët shumë mirë. Me ekipet e vogla është vështirë, sidomos kur ke arritur një sukses, pasi të gjithë duhet të japim maksimumin.
Për ndeshjen me Izraelin
Duhet që të marrim besimin në sfidën ndaj Luksemburgut, do të shkojmë për të fitojmë në Izrael.
Ndryshimi nga sezoni i kaluar
Kemi qenë një ekip shumë i fortë në aspektin defensiv. Shanset vijnë vet shpresoj të marrim rezultate pozitive në sfidat e radhës.
Gjendja fizike
Jam mirë, kam pasur disa ditë pushim. Jam në gjendje shumë të mirë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn